127. löggjafarþing 2001–2002.

Þskj. 1250 — 564. mál.

Nefndarálit

um frv. til l. um breyt. á l. um brottfall lagaákvæða um héraðslækna o.fl.

Frá meiri hluta heilbrigðis- og trygginganefndar.

Nefndin hefur fjallað um málið og fengið á sinn fund Guðríði Þorsteinsdóttur, Rögnu Árnadóttur, Sigfús Eggertsson og Svein Magnússon frá heilbrigðis- og tryggingamálaráðu
neyti, Reyni Tómas Geirsson og Helga Valdimarsson frá læknadeild Háskólans, Sverri Berg
mann frá læknaráði Landspítala – háskólasjúkrahúsi og Sigurbjörn Sveinsson frá Lækna
félagi Íslands.

Þá bárust nefndinni umsagnir frá Heilbrigðisstofnun Austurlands, svæðisskrifstofu Vest
fjarða, Heilbrigðiseftirliti Norðurlandssvæðis eystra, Umhverfis- og heilbrigðisstofu Reykja
víkur, Heilbrigðiseftirliti Hafnarfjarðar- og Kópavogssvæðis, Heilbrigðisstofnun Suðurnesja, Heilbrigðisstofnun Hólmavíkur, Heilbrigðisstofnun Ísafjarðarbæjar, heilsugæslustöðinni á Akureyri, Landspítala – háskólasjúkrahúsi, héraðslækni Reykjaneshéraðs, heilsugæslustöð Hafnarfjarðar, Heilbrigðiseftirliti Kjósarsvæðis, Félagi um lýðheilsu, hjúkrunarráði Heil
brigðisstofnunar Austurlands, héraðslækni Reykjavíkur, héraðslækni Norðurlands, heilsu
gæslustöð Kópavogs, Heilbrigðiseftirliti Suðurnesja og héraðslækni Suðurlandshéraðs, læknadeild Háskóla Íslands og Læknafélagi Íslands.

Með frumvarpinu er lagt til að embætti héraðslækna verði felld niður. Samkvæmt upp
lýsingum nefndarinnar hefur starf margra héraðslækna dregist mjög saman á liðnum árum og í mörgum tilvikum hefur starfsemi þeirra aldrei náð þeirri fótfestu sem lagt var upp með. Störf héraðslækna falla vel saman við starf heilsugæslunnar í landinu og gerir frumvarpið ráð fyrir að yfirlæknar heilsugæslustöðva í landinu taki við þeim, að mestu.

Meiri hlutinn telur að þær breytingar sem lagðar eru til í frumvarpinu leiði til hagræðingar og einföldunar á stjórnsviði heilbrigðisþjónustunnar í landinu.

Meiri hlutinn telur engu að síður nauðsynlegt, í kjölfar laganna, að starfsemi og skipulag heilsugæslunnar verði metið að nýju með hliðsjón af þeim auknu störfum sem frumvarpið leggur henni á herðar. Reynslan leiðir þetta í ljós en augljóst er að aukin verkefni innan heilsugæslunnar kalla á aukin fjárframlög til hennar.

Meiri hlutinn leggur til að 9. gr. frumvarpsins falli brott. Ákvæðið snertir ráðningarmál yfirmanna á Landspítala – háskólasjúkrahúsi og er þáttur af stærra máli sem unnið er að og snertir stjórnunarskipulag spítalans og samband hans við Háskólann. Meiri hlutinn telur ekki tímabært að lögfesta ákvæði þessa efnis fyrr en tekið hefur verið heildstætt á málum varðandi stjórnskipulag spítalans.

Þá er gerð smávægileg breyting á 28. gr.

Meiri hlutinn leggur til að frumvarpið verði samþykkt með svofelldum

BREYTINGUM:

1.	9. gr. falli brott.

2.	B-liður 28. gr. orðist svo: Orðin héraðs- eða" í 3. málsl. 2. mgr. og 1. málsl. 3. mgr. falla brott.

Alþingi, 16. apríl 2002.

Jónína Bjartmarz,

form., frsm.

Ásta Möller.

Einar Oddur Kristjánsson.

Ólafur Örn Haraldsson.

Ásta R. Jóhannesdóttir,

með fyrirvara.

Margrét Frímannsdóttir,

með fyrirvara.